ooo ZNANOST!

Tehnologije za zeleno energijo
2024-09-27 | Europark, Pobreška cesta 18, Maribor, 2000, Slovenija
Pridružite se nam pri raziskovanju raznolikih tehnoloških rešitev, ki ustvarjajo čisto energijo. Spoznajte, kako delujejo in kakšne koristi prinašajo v smislu zmanjševanja onesnaževanja okolja in zmanjšanja porabe energije.

Predstavitev izbranih najboljših predlogov raziskovalnih nalog in inovacijskih predlogov programa Mladih za napredek Maribora.
2024-09-27 | Europark, Pobreška cesta 18, Maribor, 2000, Slovenija
Izbrani avtorji, sodelujoči v letošnjem natečaju programa Mladih za napredek Maribora, bodo predstavili svoje raziskovalne naloge in inovacijske predloge.
Program “Mladi za napredek Maribora” že od šolskega leta 1983/84 spodbuja raziskovalno delo mladih. Sprva je bil organiziran s strani Mestne občine Maribor, od leta 2007 pa poteka pod okriljem ZPM Maribor. Vsako leto v programu sodeluje več kot 300 mladih raziskovalcev iz višjih razredov mariborskih osnovnih šol, srednjih šol in dijaških domov. Skupaj oddajo približno 200 raziskovalnih nalog in inovativnih predlogov na več kot 30 raziskovalnih področjih.

Kako zelo si želimo, da bi mladi kritično razmišljali?
2024-09-26 10:30 - 12:00 UTC | Srednja šola Veno Pilon Ajdovščina, Cesta 5. maja 12, Ajdovščina, 5270, Slovenija
Kaj sploh pomeni kritično misliti? Koliko prostora za kritično mišljenje je znotraj šolskega prostora? Ali šole res spodbujajo kritično mišljenje?
Na delavnici se bomo najprej seznanili s konceptom kritičnega mišljenja in pogledali njegove ključne prvine. Nato se bomo osredotočili na kritično mišljenje kot družbeno reflektivno in samoreflektivno prakso ter preučili njegovo prisotnost znotraj slovenskega šolskega sistema. Preko prepoznanih primerov dobre prakse bodo dijaki iskali primere znotraj svojih šolskih izkušenj. Delavnico bomo zaključili s pobudami mladih, kako v šolski prostor vnesti več kritičnega mišljenja, kar bo posledično tudi mlade angažiralo za aktivno državljanstvo.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Ali nas bodo namesto zdravnikov, kmalu zdravili inteligentni roboti?
2024-09-20 13:00 - 14:30 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Tehnologije umetne inteligence izkazujejo izjemen potencial na vseh področjih, tudi na področju medicine. V zadnjih letih so se zgodili preboji na področjih diagnosticiranja, interpretacije diagnostičnih slik ter spremljanja in nadzora bolnika. Veliki jezikovni modeli znajo kakovostno povzeti stanje bolnika in svetovati zdravniku pri njegovi obravnavi. Razvija se osebna medicina, pri kateri se zdravljenje izrazito prilagaja posamezniku glede na njegovo genetiko in način življenja.
Ob velikih obetih obstaja kar nekaj izzivov ter etičnih zadržkov, ki jih bo potrebno premostiti, preden bodo inteligentni roboti vstopili v klinično prakso.
Predavanje bo potekalo v petek, 20. septembra, ob 13. uri v Dvorani Borisa Podrecce v stavbi rektorata, Slomškov trg 15, 2000 Maribor ter v orodju MS Teams.
Na dogodek se je potrebno predhodno prijaviti na portalu IzpopolniUM.

Pripravljamo se na Znanstveni slam
2024-09-20 13:00 - 14:30
Ste raziskovalec, ki z veseljem deli svoje znanje, ideje in navdušenje nad znanostjo? Želite razbiti mit, ali splošno znano neresnico s svojega raziskovalnega področja? Prijavite se na znanstveni slam, kjer boste še z drugimi raziskovalci v prijetnem vzdušju na dogodku, ki ga bosta vodila novinar in standup komik, nastopili pred raznolikim občinstvom.
Kdaj? 27. 9. 2024 od 14.00 do 15.30
Kje? Minoritska cerkev, Lutkovno gledališče Maribor
K sodelovanju vabimo raziskovalce z vseh raziskovalnih področij. Edini pogoj za prijavo je pogum spopasti se z izzivom, da s kratko pripovedjo o svojem raziskovalnem delu prepričate tudi tiste poslušalce, ki o temi vašega dela ne vedo ničesar.
Pripravljalni srečanji bosta 13. 9. 2024 virtualno ter 20. 9. 2024 v živo v Mariboru (od 13.00 do 14.30).
Prijave preko povezave Izpopolni UM. Ob prijavi je potrebno izpolniti kratek vprašalnik, kjer v nekaj stavkih opišete okvirno temo, ki bi jo želeli predstaviti z zanimivim, poljudnim naslovom svojega nastopa (temo in naslov bomo še izpopolnili na pripravljalnih srečanjih).

Dan odprtih vrat Inštituta za energetiko
2024-09-20 11:00 - 13:00 | Inštitut za energetiko FE, UM, Vrbina 18, Krško, 8270, Slovenija
Dan odprtih vrat Inštituta za energetiko
Raziskovalci Inštituta za energetiko bodo udeležencem na eksperimentalen način predstavili raziskovalne dejavnosti, ki jih izvajajo v svojih laboratorijih.

Delavnica poljudnoznanstvenega komuniciranja
2024-09-18 13:00 - 14:30 | MS Teams
Delavnica poljudnoznanstvenega komuniciranja je namenjena raziskovalcem konzorcija (3/3 del).

Dešifriranje prevare - okrogla miza o lažnih novicah, teorijah zarote in zmanjševanju zaupanja v znanost s terminom za medije
2024-09-18 11:00 - 13:00 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Okrogla miza bo osvetlila pomen kritičnega razmišljanja, prepoznavanja lažnih informacij in krepitve zaupanja v znanstvene vire.
Dogodek, ki ga bo moderirala novinarka Renata Dacinger iz RTV SLO, bodo vodili strokovnjaki iz različnih institucij: prof. dr. Dean Korošak, prorektor za znanstvenoraziskovalno dejavnost Univerze v Mariboru in vodja projekta oooZnanost!, ga. Miriam Možgan, svetovalka predsednice Republike Slovenije za zunanjo politiko, dr. Aida Kamišalić Latifić, državna sekretarka Ministrstva za digitalno preobrazbo, prof. dr. Štefko Miklavič, prorektor za znanstvenoraziskovalno in razvojno delo Univerze na Primorskem, izr. prof. dr. Sašo Jerše, prodekan za doktorski študij in znanstvenoraziskovalno delo Filozofske fakultete Univerze v Ljubljani in vodja projekta Humanistika, to si ti!, ter dr. Nejc Plohl, asistent na Oddelku za psihologijo Filozofske fakultete Univerze v Mariboru.
Razprava bo obravnavala razumevanje lažnih novic, psihologijo teorij zarote, vpliv digitalnih medijev ter vlogo izobraževalnih institucij in države v boju proti dezinformacijam.
Program bo vključil tudi predstavitev Evropske noči raziskovalcev 2024, ki bo potekala v 23 državah in več kot 400 mestih po Evropi in širše.
Prijava na dogodek na strani IzpopolniUM.
Po dogodku: Sporočilo za medije in izjave govorcev na okrogli mizi.

Etika in pasti v znanstvenem komuniciranju (predavanje za učence in dijake)
2024-09-18 10:00 - 11:00 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
Svetovni splet nam je po eni strani olajšal dostop do informacij, po drugi strani pa nam nastavlja pasti. Učencem in dijakom bomo predstavili nepoštene prakse v medijih in nepoštene založniške prakse: revije, založniki, konference, metrike, ki se vse pogosteje pojavljajo v elektronskem založništvu. Skušali bomo odgovoriti na vprašanja: Kako ugotoviti, ali gre za zavajajočo prakso? Zakaj ni priporočljivo tovrstnih virov uporabljati ali v njih deliti? Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov? Vse to vpliva tudi na zaupanje v znanost ter vse večjo odsotnost kritičnega mišljenja.

Na predavanju bomo skušali odgovoriti na vprašanja:

Kako ugotoviti, ali gre za zavajajočo prakso?
Zakaj ni priporočljivo tovrstnih virov uporabljati ali v njih deliti?
Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov? Vse to vpliva tudi na zaupanje v znanost, ter vse večji odsotnosti kritičnega mišljenja.

Izvajalki delavnice bosta Bernarda Korez in Jerneja Grašič, Univerzitetna knjižnica Maribor.

Na dogodek se prijavite na povezavi IzpopolniUM, kjer za izbran termin izberete možnost »prijava za zunanje udeležence« in v prijavnem obrazcu, v polje »organizacija« vpišete naziv šole in št. učencev oz. dijakov, ki se bodo dogodka udeležili.

Etika in pasti v znanstvenem komuniciranju (predavanje za učence in dijake)
2024-09-18 09:00 - 10:30 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
Svetovni splet nam je po eni strani olajšal dostop do informacij, po drugi strani pa nam nastavlja pasti. Predstavili vam bomo nepoštene prakse v medijih in nepoštene založniške prakse: revije, založnike, konference, metrike, ki se vse pogosteje pojavljajo v elektronskem založništvu. Skušali bomo odgovoriti na vprašanja: Kako ugotoviti, ali gre za zavajajočo prakso? Zakaj ni priporočljivo tovrstnih virov uporabljati ali v njih deliti. Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov. Vse to vpliva tudi na zaupanje v znanost, ter vse večji odsotnosti kritičnega mišljenja. Delavnica v sodelovanju z II. gimnazijo Maribor.

Opolnomočimo se za znanost (delavnica) za učence in dijake
2024-09-17 10:00 - 11:30 | Čitalnica ČUK, Gospejna ulica 10, Maribor, 2000, Slovenija
Delavnica o kritičnem vrednotenju informacij in njihovih virov ter uporabi odprte znanosti v izobraževalne namene. Ogledali si bomo predstavitveni film o finskem modelu.
Število omejeno na 30 udeležencev. Mesta so zapolnjena.

Opolnomočimo se za znanost (delavnica) za pedagoško osebje
2024-09-17 10:00 - 11:30
Delavnica o kritičnem vrednotenju informacij in njihovih virov ter uporabi odprte znanosti v izobraževalne namene. Ogledali si bomo predstavitveni film o finskem modelu.
Število omejeno na 30 udeležencev. Prijave zbiramo do 16. 9. 2024 na tej povezavi.

Spoznaj raziskovalca in vpliv matematičnih raziskav na vsakdanje življenje
2024-09-16 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
V intervjuju bomo gostili raziskovalko s področja matematike z Inštituta Andrej Marušič in Fakultete za matematiko, naravoslovje in informacijske tehnologije Univerze na Primorskem. Skozi zanimiva vprašanja bomo osvetlili njeno raziskovalno področje, sodobne matematične koncepte ter uporabnost matematičnih raziskav v znanosti, naravoslovju in družboslovju.

Spoznaj raziskovalca in vpliv matematičnih raziskav na vsakdanje življenje – dr. Nastja Cepak

Prek zanimivih vprašanj bomo na poljuden način predstavili izbrana raziskovalna področja, sodobne matematične koncepte in odkrivali uporabnost matematičnih raziskav v različnih vejah znanosti, naravoslovja in družboslovja. Tokrat smo se pogovarjali z dr. Nastjo Cepak, mlado matematičarko, kriptografinjo, ki je zaposlena v podjetju CREA plus d. o. o., kjer dela s praktično platjo šifriranja in računalniške varnosti ter izvaja izobraževanja o uporabi šifrirnih produktov v tujini.

Katera je vaša najljubša definicija za besedo matematika?Zame je matematika iskanje vzorcev. Pravil. Načinov, kako razumeti, predvideti, napovedati obnašanje matematičnih struktur.
Kaj/kdo je bil vaš glavni navdih, da ste se odločili za študij matematike na UP FAMNIT?Ko sem se v srednji šoli odločala za študij na Famnitu, je bila to še zelo mlada fakulteta. Sama sem postala druga generacija Famnitovih študentov. Tako sem imela določene dvome, a me je pri študiju na matematike na Obali zelo podprla in opogumila profesorica matematike na višjem nivoju na Gimnaziji Koper. Po prvih nekaj mesecih na Famnitu pa so bili tako ali tako vsi dvomi hitro razblinjeni.
Kako bi v treh besedah opisali kolektiv svojih sodelavcev na univerzi?Mednaroden, humoren, inovativen.
Katera so vaša najljubša področja matematike in zakaj?Diskretna matematike, algebra, bolj specifično pa absolutno kriptografija. Da je kriptografija moje najljubše področje, je zelo smiselno, saj sem s tega področja delala tudi doktorat. Presenetljivo mi je bila kriptografija zelo ljuba že v srednji šoli, čeprav si takrat seveda nisem mogla »pravilno« predstavljati, kaj to sploh je s tehničnega vidika. Moje zgodnje predstave so bile zelo romantične – besedne šifre, premešane številke, nič, kar bi posebej imelo povezave z 0 in 1. Je pa na koncu motivacija za uporabo obojega enaka – varovanje informacij. In takšna nespremenjena motivacija pri iskanju boljšega šifriranja nas vodi že od več tisočletij pred našim štetjem. Ta konsistenca me fascinira.
Kot avtorica oz. soavtorica ste objavili več člankov v priznanih matematičnih revijah. Lahko na kratko opišete glavne rezultate svojih raziskav?Najboljši opis po mojem mnenju izhaja iz dobre razlage motivacije. Pri dobrih šifrah potrebujemo funkcije, ki slikajo 0 in 1 v 0 in 1 na čim bolj nepredvidljive načine. Že iz tega, kar so nas učili v osnovni in srednji šoli vemo, da so najbolj predvidljive funkcije konstantne in linearne. Torej je smiselno, če bi si želeli najti in razumeti čim bolj NE-linearne funkcije. Večina mojega raziskovalnega dela se nanaša na razumevanje Boolovih funkcij, ki so maksimalno oddaljene od množice linearnih funkcij.
Imate kje v Kopru svoj najljubši kotiček za iskanje odgovorov na zahtevna matematična vprašanja?Kjerkoli ob morju. (smeh) Zdaj delam in živim v Ljubljani in pogrešam morje.
Po opravljenem doktoratu ste poleg raziskovalnega in pedagoškega dela na Univerzi na Primorskem začeli sodelovati s podjetjem CREAPLUS, kjer ste trenutno tudi zaposleni. Ali ste tekom študija pridobili dovolj začetnih znanj za delo v podjetju? Kako vidite svoj prispevek k rasti in razvoju podjetja?Začetno tehnično znanje je bilo bistvenega pomena za to, da sem se lahko znašla in se sama učila naprej vsega, kar je moje delo zahtevalo. Brez tistega začetnega znanja ne bi imela možnosti razumeti, kaj je relevantno, kaj ni in kaj moram sploh vprašati oz. katere odgovore iskati. Tako rekoč iz ničle smo namreč postavljali kriptografski oddelek in kar dolgo sem bila edini kriptograf na podjetju. Ko sem dobila vprašanje, nanj odgovora nisem znala. Na primer, vprašanja vezana na podpisovanje kode. Sem pa vprašanje razumela in vedela, kako na internetu iskati pravo informacijo. Moja naloga je zasledovati strokovno odličnost. Poznati moram napredke na področju kriptografije, kateri algoritmi s katerimi parametri so v uporabi v katerih primerih, kriptografske produkte, ki jih tržimo, in podobno. Tehnične informacije, ki jih dam, morajo biti zanesljive. Če nečesa ne veš, poveš, da moraš preveriti. Predstavljati moraš zanesljiv vir tehnično pravilnih informacij s svojega področja specializacije.
Pri svojem delu sodelujete z ljudmi iz različnih disciplin. Kako bi v mešanem kolektivu sami najbolje prepoznali matematika?V podjetju imamo več oddelkov in v vseh se najde vsaj en matematik. Imamo zelo raznovrstne naloge. Kodiranje, priprave optimizacijskih modelov, testiranje, priprava dokumentacije, delo s fizičnimi napravami, vodenje in organizacija sestankov, če dam le nekaj primerov. Če gledam naše skupne točke, se držimo večinoma tehničnega dela. Smo sistematični, dobro načrtujemo.
Kako razlagate kakšne kompleksne matematične koncepte nematematikom?S tem, da vedno pričnem pri konceptih/idejah, ki jih oseba že pozna. V bistvu je velik del moje službe to, da s predavanji in webinarji tako splošni kot strokovni javnosti približujem določena specifična področja kriptografije, razlagam kakšno je trenutno stanje, zakaj nekaj ni optimalno, kakšni problemi nas čakajo v prihodnje in kakšne opcije reševanja problema bomo imeli v prihodnosti.
Ves čas ste vključeni v aktivnosti FAMNIT-a usmerjene v promocijo matematike med mladimi, npr. prek organizacije matematičnih taborov v Kopru, poljudnih predavanj imenovanih Izleti v matematično vesolje, sodelovanjem na Evropski noči raziskovalcev, predavanj za dijake na srednjih šolah in matematičnih dnevih na FAMNIT-u in še bi lahko naštevali … Kaj bi svetovali mladim, ki jih to področje zanima in razmišljajo o študiju matematike?Da razmišljajo v odlični smeri. Pri večini entuziastičnih dijakov, ki sem jih srečala skozi leta, je bilo poleg zanimanja za matematiko prisotno tudi zanimane za raznorazna druga naravoslovna področja. Kar je povsem pričakovano – matematika, kot tista, ki narekuje neka osnovna pravila obnašanja naravnega sveta – je prisotna v skoraj vseh ostalih vedah. Videti lepoto matematike je videti tudi lepoto vseh številnih pojavov v katerih se zrcali. Če se vrnem na osnovno vprašanje, se mi v tem primeru zdi študij matematike odlična izbira, s katero lahko pridobimo tudi boljše razumevanje številnih drugih področij, ki so nam v veselje.
Kaj se vam zdi najpomembnejše, kar vas je matematika naučila?Sistematična definicija problema. Torej sposobnost pristopiti k določenemu vprašanju, dobro definirati, kaj problem je, kaj je pomembno, kaj je nerelevantno, ter nato pripraviti robusten načrt za reševanje problema.

V nadaljevanju vljudno vabljeni k branju intervjuja:

Spletna stran Univerze na Primorskem
Regional Obala

Pripravljamo se na Znanstveni slam
2024-09-13 13:00 - 14:30 | MS Teams

Delavnica poljudnoznanstvenega komuniciranja
2024-09-11 13:00 - 15:30 | MS Teams
Delavnica poljudnoznanstvenega komuniciranja je namenjena raziskovalcem konzorcija (2/3 del).

Podnebje, pravo in posameznik – kako se EU odziva na podnebne spremembe?
2024-09-11 | Srednja šola: I. gimnazija Maribor, II. gimnazija Maribor, Gimnazija Murska Sobota, Gimnazija Franca Miklošiča Ljutomer, Gimnazija Rogaška Slatina
Termin dogodka bo določen naknadno po dogovoru.
Uvod v pravno ureditev v Sloveniji in EU (pravna pismenost dijakov); praktične naloge, ki se začnejo z merjenjem statističnih podatkov v razredu (npr. izračun povprečnega ogljičnega odtisa); oblikovanje praktičnih predlogov za izboljšanje varstva lokalnega okolja znotraj predstavljenih pravnih okvirov.

Pripravljamo se na Znanstveni slam
2024-09-06 13:00 - 14:30 | MS Teams
Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost! v sodelovanju z zavodom Znanost na cesti (ZnC) organizira Znanstveni slam ter vabi k sodelovanju.
Ste raziskovalec, ki z veseljem deli svoje znanje, ideje in navdušenje nad znanostjo? Želite razbiti mit, ali splošno znano neresnico s svojega raziskovalnega področja? Prijavite se na znanstveni slam, kjer boste z drugimi raziskovalci v prijetnem vzdušju na dogodku, ki ga bosta vodila novinar in standup komik, nastopili pred raznoliko publiko. K sodelovanju vabimo raziskovalce z vseh raziskovalnih področij.
Pripravljalna srečanja bodo 6. 9. in 13. 9. po MS Teams ter 20. 9. 2024 v živo.
Znanstveni slam je del programa Evropske noči raziskovalcev, ki se bo odvijal v petek, 27. 9. 2024 od 14.00 do 15.30 v Minoritski cerkvi v Mariboru (Lutkovno gledališče Maribor).
Rok za prijavo: 5. 9. 2024
Prijave na povezavi Izpopolni UM.

Delavnica poljudnoznanstvenega komuniciranja
2024-09-04 13:00 - 14:30 | MS Teams
Delavnica poljudnoznanstvenega komuniciranja je namenjena raziskovalcem konzorcija (1/3 del).
Delavnica je potekala v treh delih in v spletni obliki, trajala je 7 pedagoških ur.
Osrednji cilji delavnice so bili:
– Motivirati raziskovalce za poljudno komuniciranje znanosti.
– Raziskovalce in strokovne službe opremiti z veščinami za poljudno komuniciranje znanosti.
– Motivirati k širjenju pridobljenih veščin in (spo)znanj znotraj svojih fakultet konzorcija in širše.
PROGRAM
Program za dne 4. 9. 2024
13.00 – 14.30
Zakaj komuniciranje znanosti? prof. dr. Saša Novak, Znanost na cesti,
zavod za promocijo znanosti, Ljubljana.
Uvod in ciljne publike. Kaj pričakujejo mediji od raziskovalcev in obratno?
Sporočilo za javnost. Renata Dacinger, Znanost na cesti, zavod za
promocijo znanosti, Ljubljana.
Program za dne 11. 9. 2024
13.00 – 14.30
Poljudno poročanje o znanosti. Prof. dr. Saša Novak, Znanost na cesti,
zavod za promocijo znanosti, Ljubljana.
Klasični mediji. Novi mediji. Dr. Petra Jenuš, Znanost na cesti, zavod za
promocijo znanosti, Ljubljana.
14.30 – 14.45 Odmor.
14.45 – 15.30
Poljudno poročanje o znanosti. Dr. Petra Jenuš, Znanost na cesti, zavod
za promocijo znanosti, Ljubljana.
Znanost na odru. Dr. Majda Pavlin, Znanost na cesti, zavod za promocijo
znanosti, Ljubljana.
Program za dne 18. 9. 2024
13.00 – 14.30 Strokovno poročanje. Povzetek, grafični povzetek. Ustna predstavitev na
konferenci. Priprava plakata. Doc. dr. Blaž

Na klepetu z Ano Vovk v ritmu narave: Zakaj je pomembno živeti skladno z naravo?
2024-09-03 | MS Teams
Planet Zemlja ima omejene sposobnosti samoobnove in rušenje naravnih ciklov se kaže v preseganju planetarnih meja regeneracije narave, kar se kaže v onesnaženi vodi, izginjanju ledenikov, posledično dvigovanju morskih gladin in poplavah, podnebnih spremembah, izginjanju biodiverzitete, zakisanju oceanov in tanjšanju ozonske luknje. Te posledice vse bolj vplivajo na težavno bivanje na našem planetu, zato bo potrebno narediti velike spremembe in živeti skladno z naravo.
Oglejte si posnetek.
Gradivo iz predavanja je dostopno na tem mestu.

Priložnosti za začetek in razvoj raziskovalne kariere (2. del) Kam po doktoratu?
2024-06-19 09:00 - 11:00 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Dogodek “Kam po doktoratu?” ponuja doktorskim študentom, mladim raziskovalcem in doktorandom, vpogled v njihove karierne možnosti po pridobitvi doktorata. Na dogodku bodo sodelovali predstavniki ključnih institucij: Javne agencije za raziskovalno in inovacijsko dejavnost RS, Ministrstva za visoko šolstvo, znanost in inovacije, Javnega štipendijskega, razvojnega, invalidskega in preživninskega sklada RS, Nemške akademske službe za izmenjavo (DAAD) ter predstavnikom Center Republike Slovenije za mobilnost in evropske programe izobraževanja in usposabljanja. Razpravljali bodo o različnih priložnostih za nadaljnje izobraževanje, štipendije, raziskovalne projekte doma in v tujini ter še mnogo več.
Posnetek dogodka je dostopen na tej povezavi.

Priložnosti za začetek in razvoj raziskovalne kariere (1. del)
2024-06-12 10:00 - 12:00 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru organizira dogodek namenjen vsem študentom, ki bi želeli izvedeti več o priložnostih za pričetek karierne poti poklicnega raziskovalca, razpisih in štipendijah ter prisluhniti navdihujoči zgodbi o začetkih raziskovalne kariere odlične raziskovalke asist. Dr, Združeno kraljestvo Velike Britanije in Severne Irske, Maye Petek, ki raziskuje na Medicinski fakulteti Univerze v Mariboru.
Delavnica poteka v sklopu projekta z akronimom oooZnanost!, ki je financiran s strani Evropske unije, Obzorje Evropa, MSCA & občani, Evropska noč raziskovalcev in Raziskovalci v šolah 2024-2025.
? Kdaj: sreda, 12. 6. 2024
? Kje: Dvorana Severni stolp, rektorat Univerze v Mariboru, Slomškov trg 15
? Virtualno: Dogodek bo potekal v živo, možna pa je tudi udeležba preko MS Teams.
? Prijavi se tukaj ali nas kontaktiraj na: enr@um.si.
Kaj lahko pričakuješ?

Predstavitev razpisa MSCA mreže doktorskega študija 2024, dr. Stojan Sorčan, nacionalni predstavnik in kontaktna oseba za Obzorje Evropa MSCA, Ministrstvo za visoko šolstvo, znanost in inovacije Republike Slovenije.
Predstavitev štipendije za študijski oziroma znanstveni obisk študentov v tujini in predstavitev Programa Fulbright (raziskovanje v ZDA za doktorske študente), predstavnik Javnega štipendijskega, razvojnega, invalidskega in preživninskega sklada Republike Slovenije.
Predstavitev možnosti štipendiranja za doktorske študente za študijsko leto 2025/2026 Nemške akademske službe za izmenjavo (DAAD), ki ponuja štipendije za mednarodno izmenjavo študentov in znanstvenikov, Eva Grešak, Veleposlaništvo Zvezne republike Nemčije.
Predstavitev priložnosti za mlade raziskovalce s strani Javne agencije za znanstvenoraziskovalno in inovacijsko dejavnost Republike Slovenije, predstavnica Sektorja za stabilno financiranje ga. Mateja Ahčin.
Predstavitev izkušenj s pričetki in nadaljnjim razvojem raziskovalne kariere s strani dr. Maye Petek, podpredsednice društva Mlada akademija.

Ne zamudi edinstvene priložnosti za pridobitev ključnih informacij in navdihujočih nasvetov za svoj raziskovalni razvoj!
Posnetek dogodka je dostopen na tej povezavi.

Priložnosti za začetek in razvoj raziskovalne kariere

Priložnosti za začetek in razvoj raziskovalne kariere

Priložnosti za začetek in razvoj raziskovalne kariere

Priložnosti za začetek in razvoj raziskovalne kariere

Priložnosti za začetek in razvoj raziskovalne kariere

Priložnosti za začetek in razvoj raziskovalne kariere

Priložnosti za začetek in razvoj raziskovalne kariere

Psihološka magistrska konferenca
2024-05-31 09:45 - 16:30 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
V petek, 31. maja 2024, bo na UP FAMNIT potekala Psihološka magistrska konferenca 2024. Dogodek bo potekal v organizaciji Oddelka za psihologijo Univerze na Primorskem, v sodelovanju z Oddelkoma za psihologijo Univerze v Ljubljani in Univerze v Mariboru ter Nacionalnim odborom za podeljevanje certifikata EuroPsy.
Namen konference je študentom in študentkam psihologije Univerze v na Primorskem, Univerze v Ljubljani in Univerze v Mariboru ob zaključevanju študija ponuditi priložnost, da predstavijo svoje raziskovalno delo, ter spodbuditi razpravo in sodelovanje med študenti psihologije različnih univerz.
Konferenca bo predstavljala odlično priložnost za deljenje dela med kolegi, povezovanje in učenje drug od drugega. Prav tako je konferenca dobra priložnost tudi za promocijo znanosti v širšem smislu.
Na konferenci je dobrodošlih več različnih formatov predstavitev – zainteresirani študentje izberejo ustreznega glede na stopnjo študija oz. trenutno fazo raziskovalnega dela:
Predstavitev dispozicije magistrske naloge: Predstavitev vključuje teoretično ozadje naloge, namen oz. cilje, raziskovalna vprašanja oz. hipoteze ter predvideno metodologijo. Študentje v procesu zbiranja podatkov ali začetne analize podatkov lahko vključijo tudi preliminarne rezultate.
Predstavitev rezultatov magistrske naloge: Predstavitev dodatno (v primerjavi s prejšnjim formatom) vključuje še rezultate in interpretacijo.
Predstavitev raziskovalnega dela v okviru doktorskega študija
Prosimo, da svoj načrtovani prispevek prijavite čim prej, najkasneje pa do 10. maja 2024. Tudi v kolikor se nameravate konference udeležiti kot poslušalec, vas prosimo za prijavo do navedenega datuma. Udeležba na konferenci je brezplačna.
PRIJAVI SE!
Veselimo se srečanja z vami na Psihološki magistrski konferenci 2024!

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:
